
1. Kiegészítő fogalmi meghatározások (kizárólag a MasterCard® PayPass™ fizetési eszközök vonatkozásában értendők)

Bankkártya Szolgáltatás: MasterCard® PayPass™ fizetési eszközhöz kapcsolódó szolgáltatás.
Elfogadó: Az a személy, aki vagy amely a PayPass™ fizetési eszközök elfogadására szerződést köt az arra felhatalmazott hitelintézettel. 
Elfogadóhely: Az Elfogadó azon kereskedelmi egysége, ahol a kártyaelfogadás történik. Internetes elfogadás esetén az Elfogadó honlapja. 

Elfogadói hálózat: Az Elfogadóhelyek összessége.

Hirdetmény: A Számlavezető Hely valamennyi ügyfélforgalom számára nyitva álló helyiségében kifüggesztett, a Számlavezető Hely által kiadott hivatalos közlemény, amely a MasterCard® PayPass™ fizetési eszközökre vonatkozó Szerződés elválaszthatatlan részét képezi. A Számlavezető Hely a Hirdetményben teszi közzé a MasterCard® PayPass™ fizetési eszközökre vonatkozó Szerződéssel, illetve a fizetési eszközökkel kapcsolatos 


a) feltételeket,


b) díjak és költségek, kamatok mértékét (kondíciós lista) 


c) egyéb információkat és 


d) módosításokat.

Hitelintézet: A kártyakibocsátó Takarékbank Zrt., valamint a MasterCard® PayPass™ fizetési eszközt társkibocsátó/forgalmazó Számlavezető Hely együttesen. A MasterCard® PayPass™ fizetési eszköz szolgáltatásokért felszámított kamatok, díjak vagy költségek egyoldalú módosítására vonatkozó rendelkezések tekintetében Hitelintézeten a Számlavezető Helyet kell érteni. 
Kártyabirtokos: Az a természetes személy, akinek a nevére a MasterCard® PayPass™ fizetési eszközt kiállították, és aki szerződés alapján jogosult a MasterCard® PayPass™ fizetési eszköz használatára. 

Kártyaigénylő: A Számlatulajdonos által felhatalmazott természetes személy, aki MasterCard® PayPass™ fizetési eszköz szolgáltatásokat kíván igénybe venni. 

Kártyakibocsátó: A Takarékbank Zrt., amely a kártyabirtokossal kötött szerződésben kötelezettséget vállal, hogy az igénylő kérelmére MasterCard® PayPass™ fizetési eszközt bocsát a rendelkezésére, és a fizetési eszközzel a fizetési műveletek végrehajtását biztosítja a Kártyabirtokos számára. 

Kártyaszámla: A Takarékbank Zrt-nél/ Számlavezető Helynél vezetett azon fizetési számla, illetve betétszámla vagy alszámla, amely a MasterCard® PayPass™ fizetési eszközzel lebonyolított tranzakciókkal kapcsolatos forgalom, valamint a költségek és díjak elszámolására szolgál.

Logo: Az a közös jel, embléma, amely a MasterCard® PayPass™ fizetési eszközökön és a MasterCard® PayPass™ fizetési eszközt elfogadó helyeken szerepel, és tájékoztatja a Kártyabirtokost arról, hogy melyek azok a helyek, ahol a MasterCard® PayPass™ fizetési eszköz felhasználható.

Magyar Takarékszövetkezeti Bank Zártkörűen Működő Részvénytársaság (a továbbiakban: Takarékbank Zrt; székhelye: 1122 Budapest, Pethényi köz 10.; Cg.: 01-10-041206; tevékenységi engedély száma: 976/1997/F. számú ÁPTF határozat (1997. november 26.), 1183/1996. számú MNB határozat (1996. december 31.), I-787/2003. számú PSZÁF határozat (2003. június 5.)); A MasterCard® PayPass™ fizetési eszközt kibocsátó hitelintézet, amely a Nemzetközi Kártyatársaságok elsődleges tagságát megszerezte, és szerződést köt a közvetítőként eljáró Számlavezető Helyekkel.

Kis összegű vásárlás: A pénzforgalmi szolgáltatás nyújtásáról szóló 2009. évi LXXXV. törvény meghatározása szerinti összeget meg nem haladó vásárlás.

MasterCard® PayPass™ fizetési eszköz: MasterCard® PayPass™ Kártya, a MasterCard® PayPass™ Karóra és a MasterCard® PayPass™ Matrica (az utóbbi a továbbiakban: MasterCard® PayPass™ TaPassz).
MasterCard® PayPass™ Kártya: Érintés nélküli vásárlásra is alkalmas MasterCard® Unembossed típusú betéti bankkártya (bankkártya, PayPass™ tranzakciót lehetővé tevő beépített antennával).

MasterCard® PayPass™ Karóra: Olyan – rádiófrekvenciás kommunikációra alkalmas – eszköz, mely a hozzá kapcsolódóan kibocsátott és abba beillesztett chippel együtt alkalmas PayPass™ tranzakciók végrehajtására.

MasterCard® PayPass™ TaPassz: Olyan – rádiófrekvenciás kommunikációra alkalmas – eszköz, mely a beépített chippel együtt alkalmas PayPass™ tranzakciók végrehajtására. 
PayPass™ Tranzakció (vagy szolgáltatás): Érintés nélküli vásárlási tranzakció, melynek során elegendő a MasterCard® PayPass™ Kártyát/Karórát/TaPassz-t a PayPass™ olvasó elé helyezni. PIN kód és/vagy aláírás megadása a belföldi, illetve külföldi vásárlási limitet nem meghaladó vásárlások esetén nincs szükség. 
A MasterCard PayPass Karóra, a MasterCard PayPass Kártya és a MasterCard PayPass TaPassz tulajdonosa: A PayPass fizetési eszközt kibocsátó Takarékbank Zrt.
MasterCard® PayPass™ fizetési eszközre vonatkozó Igénylőlap és Szerződés (a továbbiakban: Szerződés): A Számlatulajdonos, a Kártyabirtokos és a Kártyakibocsátó Takarékbank Zrt. - vagy a Takarékbank Zrt. közvetítőjeként eljáró kártyaforgalmazó Takarékszövetkezet/Bank (a továbbiakban: Számlavezető Hely) – által a Takarékbank Zrt. nevében megkötött egyedi szerződés, amely a Bankkártya Üzletszabályzat és Általános Szerződési Feltételek rendelkezései alapján jött létre. 

PayPass™ vásárlási limitek: 

Belföldi vásárlási limit: Meghatározza egy darab PayPass™, azaz érintés nélküli vásárlási tranzakció maximális összegét, amelyet PIN kód megadása nélkül kezdeményezhet a Kártyabirtokos. A limit összege nem módosítható. Ezen összeg felett a MasterCard® PayPass™ fizetési eszközhöz kapcsolódó limit erejéig PIN kód megadása szükséges. 
Külföldi vásárlási limit: Meghatározza egy darab PayPass™, azaz érintés nélküli vásárlási tranzakció maximális összegét, amelyet PIN kód megadása nélkül kezdeményezhet a kártyabirtokos, és amely országonként eltérő lehet. A limit összege nem módosítható. Ezen összeg felett a MasterCard® PayPass™ fizetési eszközhöz kapcsolódó limit erejéig PIN kód megadása szükséges. 

PIN kód (Personal Identification Number): A MasterCard® PayPass™ fizetési eszközhöz tartozó, kizárólag a Kártyabirtokos által ismert 4 karakteres személyi azonosító szám, amely a belföldi és külföldi vásárlási limitet meghaladó összegű PayPass™ tranzakciók tekintetében lehetővé teszi a MasterCard® PayPass™ fizetési eszköz elektronikus berendezésekben történő használatát. A PIN a Kártyabirtokos személyi aláírása, titkos jelszava, amellyel azonosítja önmagát a MasterCard® PayPass™ fizetési eszköz szolgáltatások igénybevételekor.
Számlatulajdonos: A PayPass™ Tranzakciók alapjául szolgáló fizetési számla tulajdonosa. 
Számlavezető Hely: A Takarékbank Zrt.-nél fizetési számlát vezető ügyfelek tekintetében a Takarékbank Zrt., illetve az a Takarékbank Zrt. PayPass™ fizetési eszköz forgalmazási tevékenységét közvetítőként végző hitelintézet, amely a Számlatulajdonos MasterCard® PayPass™ fizetési eszközhöz kapcsolódó fizetési számláját vezeti, a Kártyabirtokossal – a Takarékbank Zrt. nevében - a PayPass™ fizetési eszközre vonatkozó Szerződést megköti, és a MasterCard® PayPass™ fizetési eszközt a Kártyaigénylő rendelkezésére bocsátja. 
Szolgáltató: A Takarékbank Zrt.-vel szerződéses viszonyban lévő vállalkozás, amely MasterCard® PayPass™ fizetési eszközzel kapcsolatos szolgáltatást nyújt. 

2.
A Takarékbank Zrt. által kibocsátott, a Számlavezető Helyek által forgalmazott MasterCard® Unembossed PayPass™ bankkártya leírása 

A MasterCard® PayPass™ bankkártya forint alapú debit kártyatermék, amely elektronikus használatra belföldi és külföldi használatra egyaránt alkalmas.

A bankkártya kibocsátója a Takarékbank Zrt., a kártya társkibocsátója és forgalmazója a Takarékbank Zrt. közvetítőjeként eljáró Számlavezető Hely, amely a Számlatulajdonos lakossági számláját vezeti.

A MasterCard® PayPass™ bankkártya fizikai megjelenésében, illetve elektronikus adathordozón tartalmazza a Kártyakibocsátó nevét és logóját, a MasterCard® PayPass™ bankkártya használatára jogosult Kártyabirtokos nevét, a MasterCard® PayPass™ bankkártya számát, lejárati idejét, a mágnescsíkot, továbbá a MasterCard® PayPass™  bankkártya típusától függően a chipet, a hologramot, az aláírásra szolgáló helyet (aláírás panel), a MasterCard® PayPass™ bankkártya megnevezését, esetenként a MasterCard® PayPass™ bankkártyán keresztül biztosított szolgáltatást hirdető logót. 

2.1. A MasterCard® PayPass™ bankkártya felhasználása

Készpénzfelvétel bankjegykiadó automatából (ATM) a nap 24 órájában, illetve a nyitvatartási idő alatt, hitelintézetek pénztáraiból (bankpénztári POS terminál), valamint áruk és szolgáltatások ellenértékének kiegyenlítése kereskedőknél (POS terminálon) belföldön és külföldön egyaránt.  Internetes vásárlásra alkalmas. 
A belföldi és külföldi vásárlási limitnél alacsonyabb összegű (nem PIN kódos) PayPass™ Tranzakciók esetében opcionális a Tranzakciós bizonylat kiállítása, így az elfogadóhely a kártyabirtokos kérésére kiállítja a Tranzakciós bizonylatot. 

3.
A Takarékbank Zrt. által kibocsátott, a Számlavezető Helyek által forgalmazott MasterCard® PayPass™ Karóra leírása 

A MasterCard® PayPass™ Karóra a hozzá kapcsolódó chippel (együttesen fizetési eszköz).
A fizetési eszköz kibocsátója a Takarékbank Zrt., társkibocsátója és forgalmazója a Takarékbank Zrt. közvetítőjeként eljáró Számlavezető Hely, amely a Számlatulajdonos lakossági számláját vezeti.

A MasterCard® PayPass™ Karórához kapcsolódó chipet tartalmazó plasztik lap fizikai megjelenésében, illetve elektronikus adathordozón tartalmazza a Kártyakibocsátó nevét és logóját, a MasterCard® PayPass™ Karóra használatára jogosult Kártyabirtokos nevét, a MasterCard® PayPass™ Karórához kapcsolódó chipet tartalmazó plasztik lap számát, lejárati idejét, a mágnescsíkot, továbbá a chipet, a hologramot, az aláírásra szolgáló helyet (aláírás panel), esetenként a MasterCard® PayPass™ Karórán keresztül biztosított szolgáltatást hirdető logót. 

3.1. A MasterCard® PayPass™ Karóra felhasználása

Áruk és szolgáltatások ellenértékének kiegyenlítése (Kereskedői POS terminálhoz kapcsolt PayPass™ leolvasón keresztül) belföldön és külföldön egyaránt.  

A belföldi és külföldi vásárlási limitnél alacsonyabb összegű (nem PIN kódos) PayPass™ Tranzakciók esetében opcionális a Tranzakció bizonylat kiállítása, így az elfogadóhely a kártyabirtokos kérésére kiállítja a kártyabirtokosi Tranzakciós bizonylatot. 

4.
A Takarékbank Zrt. által kibocsátott, a Számlavezető Helyek által forgalmazott MasterCard® PayPass™ TaPassz leírása 

A MasterCard® PayPass™ TaPassz a beépített chippel (együttesen fizetési eszköz).

A fizetési eszköz kibocsátója a Takarékbank Zrt., társkibocsátója és forgalmazója a Takarékbank Zrt. közvetítőjeként eljáró Számlavezető Hely, amely a Számlatulajdonos lakossági számláját vezeti.

A MasterCard® PayPass™ TaPassz-hoz tartozó, beépített chippel ellátott matricát tartalmazó plasztik lap fizikai megjelenésében, illetve elektronikus adathordozón tartalmazza a Kártyakibocsátó nevét és logóját, a MasterCard® PayPass™  TaPassz használatára jogosult Kártyabirtokos nevét, a MasterCard® PayPass™ TaPassz számát, lejárati idejét, a mágnescsíkot, továbbá a chipet, a hologramot, az aláírásra szolgáló helyet (aláírás panel), a MasterCard® PayPass™ TaPassz megnevezését, esetenként a MasterCard® PayPass™ TaPassz-on keresztül biztosított szolgáltatást hirdető logót. 

4.1. A MasterCard® PayPass™ TaPassz felhasználása

Áruk és szolgáltatások ellenértékének kiegyenlítése (Kereskedői POS terminálhoz kapcsolt PayPass™ leolvasón keresztül) belföldön és külföldön egyaránt.  

A belföldi és külföldi vásárlási limitnél alacsonyabb összegű (nem PIN kódos) PayPass™ Tranzakciók esetében opcionális a Tranzakció bizonylat kiállítása, így az elfogadóhely csak a kártyabirtokos kérésére állítja ki a kártyabirtokosi Tranzakciós bizonylatot. 

5.
A Bankkártya Üzletszabályzat és Általános Szerződési Feltételek MasterCard® PayPass™ Karórára illetve a MasterCard® PayPass™ TaPassz-ra nem vonatkozó feltételei 

Az Üzletszabályzat alábbi részei vagy rendelkezései a MasterCard® PayPass™ Karórára illetve a MasterCard® PayPass™  TaPassz-ra nem vonatkoznak:

· „A Bankkártya használata” részből az ATM-en keresztül végzett műveletekre vonatkozó rendelkezések, valamint a 8.8. pont rendelkezései nem irányadóak, továbbá a belföldi és külföldi vásárlási limitet meg nem haladó összegű vásárlások esetén nem kell PIN kódot megadni; a fizetési művelet jóváhagyása (amennyiben PIN kód megadása nem szükséges) a MasterCard® PayPass™ Karóra illetve a MasterCard® PayPass™ TaPassz PayPass olvasó elé helyezésével történik,
· „Készpénzfelvétel bankjegykiadó automatából” rész,

·  „Készpénzbefizetés Bankkártyával ATM terminálon keresztül” rész,

· „Készpénzfelvétel a pénzforgalmi szolgáltatói, illetve postai elektronikus kártyaolvasó terminálon keresztül” rész,

·  „Termékek és szolgáltatások ellenértékének kiegyenlítése ATM terminálon keresztül és kereskedelmi elfogadóhelynél” rész.

Az Üzletszabályzat további rendelkezései tekintetében bankkártya alatt a MasterCard® PayPass™ Karóra illetve a MasterCard® PayPass™ TaPassz is értendő, azzal, hogy MasterCard® PayPass™ Karóra illetve a MasterCard® PayPass™ TaPassz csak társkártyaként igényelhető. Az egyes rendelkezésekhez képest jelen Kiegészítő Melléket, a MasterCard® PayPass™ Karórára illetve a MasterCard® PayPass™ TaPassz-ra vonatkozó Hirdetmény vagy Szerződés eltérhet. Eltérés esetén ez utóbbiak irányadók.

6.
A MasterCard® PayPass™ fizetési eszköz letiltása
A Hitelintézet jogosult letiltani a MasterCard® PayPass™ fizetési eszközt, ha 

a) a MasterCard® PayPass™ fizetési eszköz elvesztéséről, ellopásáról, elrablásáról illetve hamisításáról tudomást szerez és a fizetési eszközt a Kártyabirtokos nem tiltotta le, 

b) ha a Kártyabirtokos a Szerződésbe foglaltakba, illetve jogszabályba ütközően használja a MasterCard® PayPass™ fizetési eszközt,

c) a Szerződés megszűnt vagy a MasterCard® PayPass™ fizetési eszköz érvényességi ideje lejárt, és a MasterCard® PayPass™ fizetési eszköz nem került visszaszolgáltatásra

d) a MasterCard® PayPass™ fizetési eszközzel olyan tranzakciókat hajtanak végre, amelyek alapján a Hitelintézet okkal következtet arra, hogy a fizetési eszközzel jogosulatlan személyek visszaélnek (pl. több egymást szorosan követő kis összegű PayPass™ Tranzakció).

7.
Felelősségviselésre vonatkozó különleges szabályok MasterCard® PayPass™ fizetési eszközök esetén 

A Hitelintézet kizárja a felelősséget a Kártyabirtokost vagy a Számlatulajdonost ért károk tekintetében abban az esetben is, ha a kis összegű PayPass vásárlási tranzakciók során a MasterCard® PayPass™ fizetési eszközt PIN kód vagy a Kártyabirtokos aláírásának megadása nélkül használták. 

8.
A MasterCard® PayPass™ Karóra kibocsátására, cseréjére, pótlására, javítására vonatkozó külön szabályok 
8.1. A MasterCard® PayPass™ Karóra kibocsátási díja
A MasterCard® PayPass™ Karóra kibocsátási díja a Számlatulajdonost terheli, melyet a Számlatulajdonos jogosult egy összegben vagy két részletben megfizetni a vonatkozó Hirdetményben foglalt kondíciók szerint. 
A Számlatulajdonos abban az esetben is köteles megfizetni a MasterCard® PayPass™ Karóra teljes kibocsátási díját (függetlenül attól, hogy annak megfizetését egy összegben vagy két részletben vállalta, vagy azt a számlacsomag díja tartalmazza), ha a MasterCard® PayPass™ Karórát ellopták, elvesztette, vagy a MasterCard® PayPass™ Karórára vonatkozó szerződés vagy a számlaszerződés a MasterCard® PayPass™ Karóra érvényességi ideje előtt megszűnik. 
A Hitelintézet ezen esetekben a már megfizetett kibocsátási díjból a Számlatulajdonos részére arányos összeget sem térít vissza. Amennyiben a Számlatulajdonos a kibocsátási díj megfizetését két részletben vállalta, és a második részt még nem fizette meg, köteles esedékességkor (számlaszerződésnek vagy MasterCard® PayPass™ Karórára vonatkozó szerződésnek a MasterCard® PayPass™ Karóra érvényességi idejét megelőző megszűnése esetén legkésőbb a szerződés megszűnésekor) a második részletet is megfizetni. Amennyiben a kibocsátási díjat a számlacsomag díja tartalmazza, a számlacsomag szerződés a Hirdetményben meghatározott időn belül nem mondható fel (illetve amennyiben a Hirdetmény így rendelkezik, felmondásra a Hirdetményben meghatározott díj megfizetése esetén van lehetőség).

8.2. Megújítás

A MasterCard® PayPass™ Karóra érvényességi ideje – egyezően a jótállási idővel – 2 év. A Kártyabirtokos a MasterCard® PayPass™ Karórára vonatkozó érvényességi idő lejáratát megelőzően 60 nappal az alábbi lehetőségek közül választhat: 

a) új MasterCard® PayPass™ Karórát igényel (új chippel együtt) a mindenkor hatályos vonatkozó Hirdetményben foglalt díjtételeknek megfelelően,

b) csak új chipet kér a régi MasterCard® PayPass™ Karórába (Megújítási nyilatkozat aláírása szükséges) a mindenkor hatályos vonatkozó Hirdetményben foglalt díjtételeknek megfelelően,

c) megszűnteti a MasterCard® PayPass™ Karórára vonatkozó szerződést a 8.3. pont szerint.

Amennyiben a Kártyabirtokos a fentiekben megjelölt határidőig nem jelez vissza a Számlavezető Helynek, hogy melyik lehetőséget választja, akkor automatikusan az a) pont szerint jár el a Számlavezető Hely.

A MasterCard® PayPass™ Karóra lejárati idejét követően, vagy az erre vonatkozó szerződés megszűntetésekor, a Kártyabirtokos köteles a MasterCard® PayPass™ Karórát (chippel együtt) leadni a Számlavezető helynél.

Amennyiben a Kártyabirtokos nem adja le a MasterCard® PayPass™ Karórát, a Hitelintézet a MasterCard® PayPass™ Karórában lévő chipet a Kártyabirtokos költségére letiltja (ld. 4. pont). A MasterCard® PayPass™ Karóra érvényességi időn túli használatáért és az azon keresztül végzett PayPass Tranzakciók során felmerülő esetleges hibákért, visszaélésekért a Hitelintézet felelősséget nem vállal!
8.3. A MasterCard® PayPass™ Karórára vonatkozó Szerződés vagy a számlaszerződés megszűnése
A MasterCard® PayPass™ Kártyához kapcsolódó lakossági számlaszerződés vagy a MasterCard® PayPass™ Karórára vonatkozó szerződés megszüntetésekor/felmondásakor a Kártyabirtokos a MasterCard® PayPass™ Karórát a benne lévő chippel együtt köteles leadni a Számlavezető Helynél. Amennyiben a MasterCard® PayPass™ Karórát elveszett/ellopták, erről a Kártyabirtokos köteles írásban nyilatkozni.

8.4. Pótlás

A MasterCard® PayPass™ Karóra elvesztése, ellopása vagy bármely módon a Kártyabirtokos birtokából történő kikerülése esetén a Kártyabirtokos a MasterCard® PayPass™ Karóra pótlásáért a Hirdetmény szerinti díjat köteles megfizetni.

A MasterCard® PayPass™ Karórában lévő chip elvesztése, ellopása, bármely módon a Kártyabirtokos birtokából történő kikerülése vagy meghibásodása esetén (ha a fizetési funkció az eszközben továbbra is működik), a Kártyabirtokos a Hirdetményben megjelölt pótlási díjat köteles megfizetni. Amennyiben a Kártyabirtokos nem fizeti meg a chip pótlási díját, köteles a MasterCard® PayPass™ Karórát visszaadni a Számlavezető Hely részére, és a Számlatulajdonos – ha a kibocsátási díj megfizetését két részletben vállalta - a még esedékes kibocsátási díjat megfizetni. A MasterCard® PayPass™ Karóra visszaadása a MasterCard® PayPass™ Karórára vonatkozó szerződés felmondására irányuló nyilatkozatnak minősül, melyet a Kártyabirtokosnak írásban is egyidejűleg meg kell erősítenie.
8.5. Meghibásodott MasterCard® PayPass™ Karórák kezelése

A Kártyabirtokos amennyiben a MasterCard® PayPass™ Karórát a Számlavezető Helynél javítás érdekében átadja, átadás előtt a benne lévő chipet el kell távolítania. A javítás időtartamára a Kártyabirtokos nem kap csereórát. A Kártyabirtokosnak lehetősége van a javítási idő alatt a chip ideiglenes letiltására. 
Amennyiben a hiba jótállás keretében nem javítható, annak költségét a Kártyabirtokos köteles megfizetni. Amennyiben a hiba a fizetési funkció használhatatlanságát eredményezte, javíttatás helyett kizárólag új MasterCard® PayPass™ Karóra igénylésére van lehetőség (új chippel együtt), melynek díját – amennyiben a hiba a jótállás keretében nem orvosolható – egyszeri díjként kell megfizetni (azonban ebben az esetben is meg kell fizetni a meghibásodott MasterCard® PayPass™ Karóra Hirdetmény szerinti kibocsátási díját).

A jótállás kizárólag a MasterCard® PayPass™ Karóra szerkezetére és műszaki funkcióira vonatkozik. Nem vonatkozik a szokásos kopásra, repedésre, az óratok vagy a ház javítására vagy cseréjére, a szíjcsatok vagy az óra kristályára, illetve a PayPass™ alkalmazás működésére (elemcserére nem!). A jótállás nem vonatkozik a víz okozta kárra, illetve arra az esetre, ha az órát nem rendeltetésszerűen használták.
